Diari Oficial de la Generalitat Valenciana


Sumari del DOGV 6614, del 22-09-2011 (2011/9589)

RESOLUCIÓ de 19 de setembre de 2011, de la Conselleria d'Hisenda i Administració Pública, per la qual s'accepta la cessió gratuïta mitjançant mutació demanial d'una parcel·la de 15.000 m² de superfície, situada a Pilar de la Horadada, realitzada per l'ajuntament del dit municipi a favor de la Generalitat, per a ser destinada a la construcció d'un institut d'Educació Secundària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9589


Data del document
:   19-09-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 19 de setembre de 2011, de la Conselleria d'Hisenda i Administració Pública, per la qual s'accepta la cessió gratuïta mitjançant mutació demanial d'una parcel·la de 15.000 m² de superfície, situada a Pilar de la Horadada, realitzada per l'ajuntament del dit municipi a favor de la Generalitat, per a ser destinada a la construcció d'un institut d'Educació Secundària. [2011/9589]  
L'Ajuntament de Pilar de la Horadada, en sessió plenària realitzada el dia 12 d'abril de 2011, va acordar la cessió gratuïta a la Generalitat de la parcel·la de la seua propietat de 15.000 m² de superfície, situada al carrer de los Ángeles de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, Formació i Ocupació, es van iniciar els tràmits legals oportuns per a l'acceptació de la parcel·la.  
  
La cessió es realitza amb la finalitat de destinar la parcel·la a la construcció d'un institut d'Educació Secundària.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Pilar de la Horadada de la parcel·la de 15.000 m² de superfície, situada al carrer de los Ángeles de la dita població, que confronta: nord, carrer de los Ángeles; sud, carrer de los Pescadores; est, parcel·la zv-1 registral 19696, i oest, avinguda de la Comunitat Valenciana.   
Consta inscrita en el Registre de la Propietat de Pilar de la Horadada al tom 2049, llibre 491, foli 194, finca 30793, inscripció 1a.   
Referència cadastral: 4684764SE7732G7790XP i 4482193IN2405B4839BN.   
L'immoble s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Pilar de la Horadada, s'efectua amb la condició de destinar la parcel·la a la construcció d'un institut d'Educació Secundària, i amb subjecció al que establix l'article 37 de la Llei 14/2003, de Patrimoni de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, Formació i Ocupació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 19 de setembre de 2011.- El conseller d'Hisenda i Administració Pública: José Manuel Vela Bargues.